《五月葡萄结颗二首 其二》
明代·黄省曾

美实垂垂紫末齐，长枝宛宛翠交低。酒分王母知仙品，种逐将军自远携。

莫遣候禽窥竹户，不教珍果落花泥。相如赖尔除消渴，少妇时能捧绿闺。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。